Huan Miro u Nacionalnoj galeriji
U Nacionalnoj umetničkoj galeriji Smitsonijanovog instituta u Vašingtonu postavljena je izložba mnogobrojnih Miroovih radova 
Po prvi put, međutim, muzej u Sjedinjenim Državama izložio je manje poznate radove španskog umetnika – slike koje su inspirisane istorijom – pogotovo španskim građanskim ratom i dugogodišnjom vladavinom generala Franciska Franka. Miro je rođen 1893. u gradu u Kataloniji, nedaleko od Barselone. Leta je provodio na porodičnom imanju, a jedno od njegovih ranih remek dela zove se “Farma”. Kustos Hari Kuper je bio glavni koordinator Miroove izložbe. On objašnjava da je ova slika pripadala piscu Ernestu Hemingveju, a da je Hemingvejova udovica poklonila sliku Nacionalnoj galeriji. Izložba je postavljena hronološki, od 1920-ih, kako bi pokazala umetnikovu evoluciju do apstraktnosti. Španija je 1936. zapala u građanski rat, a Miro se preselio u Francusku gde je njegovo stvaralaštvo postalo mnogo mračnije. Tokom Drugog svetskog rata, on se vratio u Španiju koja je tada bila pod Frankom. Ovi mali formati, poznati kao “Konstelacije” tumače se kao njegova potreba za bekstvom. Serija slika iz 1940-ih, pod nazivom “Merdevine bekstva” poslužila je kao inspiracija za naziv ove izložbe. Miroovi radovi ostali su sumorni. Aleks Susana je zamenik direktora Instituta “Ramon Lulj”, koji se bavi promocijom katalonskog jezika i kulture. Izložba se završava slikom “Spaljeno platno”, koja je nastala neposredno pred Frankovu smrt – trezven zaključak jednog drugačijeg pogleda na Miroa.